- Ion
- <
- 10
- >

10
Iesusa ma sipsipna bubuocna ramoot laŋ
1 Karica Iesusa gaind mac mbopatna, “Aku nemo gidik, gidik ŋgoinna aindopnandet, ramootta ma sipsipna wuocna tɨŋa mba mbukrenan, ma wuocmo monmbai waŋa werapca mbukrenanna, ainta ramoot ma macmakɨmna ramoot, na ma kabena ramootna reacmo kam kocora aŋgɨrena. 2 Na ramootta tɨŋ ndiŋa mbukrenan, anna ma sipsipna bubuoca morena ramoot. 3 Na tɨŋna ŋginaŋa morena ramootta ma an sipsipna ŋginaŋa morena ramootna tɨŋ gootrena. Na sipsipara an mina ŋginaŋa morena ramootna kammo warac garacnandet. Na ma mina irembmo kabe, kabe ŋgacrenan, te, ma minmo aŋgɨca laruna. 4 In 10.27Na ma minmo muruŋa aŋgɨ laru mai te, ma minmo outta taŋraŋnandet. Te, sipsipara mina mana kam mbaraca manmo raŋgaica taŋrena. 5 Na mina kabena ramootmo mba raŋgairena, na kabena ramootta ac te, mina man narica kɨpcarinandet. Na mina kabena ramtaɨrta kambca mba waracrenan, wanaiŋ ŋgoin.” 6 In 16.25Na Iesusa minmo an kam roora keatke, mina mana keatna kam roorna mɨnɨŋa mba garacatke. 7 Ri, ma minmo gaind mac mbopatna, “Aku nemo gidik, gidik ŋgoinna aindopnandet, aku ndo aku sipsiparta wuocna tɨŋ.” 8 Ier 23.1-2, na Esi 34.2-3Na aukmo outta muruŋa kɨpatna ramtaɨra mina ŋgapir, na reikmo kam kocora aŋgɨrenan. Na sipsipara mina kambmo mba waracrena. 9 Ŋap 118.20, na In 14.6, na Epe 2.18Na aku ndo aku tɨŋ. Na ramoot ianna ma auk ndambuŋa kɨpca tɨŋa mbuk te, Raraŋ Aetaniaca manmo mac nda aŋgɨnandet. Te, ma ŋaia mbukca, na raekca taŋca, na taŋ kɨpca amna reac aŋgɨnandet.
10 “Na macmakɨmna ramoot, ma reac ianna mona mba kɨprenan, wanaiŋ. Ma sipsipar makɨmna kɨprenan, na ma minmo mo menacnanapa mo ŋgocraina kɨprina. Na aku kɨprinanna, mina iarwarna eteacna wat aŋgɨna, na iarwarna eteacna watta minmo mɨnna tɨkna. 11 Ŋap 23.1, na Ais 40.11, na Esi 34.11-23, na In 15.13, na Ib 13.20, na 1 Pi 2.25, na KIEK 7.17Na aku ndo aku sipsipara bubuocna ramoot laŋ. Na sipsiparta bubuocna ramoot laŋ, ma ndona eteacna watmo ndona sipsiparmo otacna moca kecarirena. 12 Sek 11.16-17, na Up 20.29Na ramootta kitukndukna aiŋa morenan, na ma sipsiparta bubuoc gidikca wanaiŋ, na ma mina aetta wanaiŋ, na ma raŋna piraŋ kunna wat te, ma sipsiparmo tɨkcarica kɨpcarinandet. Te, an raŋna piraŋa ma sipsiparmo wi te, minmo tamtamca ootca mina tamtamca taŋnandet. 13 Na an ramootta ma ainda moatnanna, ma kituknduk niŋgikna aiŋa morenan. Ainda moca ma sipsiparta moca ma mba kadmairena.
14 In 10.27, na 2 Ti 2.19“Na aku ndo aku sipsiparta bubuocna ramoot laŋ. Na aku ndona sipsiparmo lamŋirenan, na mina aukmo lamŋirenan, 15 Mt 11.27, na Lk 10.22, na In 15.13, na 1 Io 3.16na an tɨpna kirara Aetta aukmo lamŋirena, na auk toco Aetmo lamŋirena. Ainda moca aku ndona eteacna wat auknanmo sipsipar kotacna kecarinandet. 16 Ais 56.8, na Esi 34.23, na 37.22-24, na In 11.52, na Epe 2.14, na 1 Pi 2.25Na auk toco kabena sipsiparap, na mina gan wuocnanna wanaiŋ. Na aku an sipsipar motocmo aŋgɨ kɨpnandet. Te, mina aukna kam mbaracna. Ainda mo te, sipsiparta tumbun kabe niŋgik, na min bubuocna ramootta kabe niŋgik. 17 Ais 53.7-8, na 53.12, na Pil 2.8-9, na Ib 2.9Na an kamna mɨnɨŋa gaind, Aetta ma aukmo mamatŋi ŋgoin, aku ndona eteacna watnanmo kecariri, na aku mac nda aŋgɨnandet. 18 In 2.19, na 5.26, na 6.38, na 14.31, na 19.11, na Up 2.24, na 2.32Ainda moca ramoot ianna aukna eteacna watmo mo maina mɨnna wanaiŋ, wanaiŋ ŋgoin. Aukna toŋtoŋ mbuŋa aku ndona eteacna watmo kecarinandet. Na aku ndona eteacna wat kecarina gargarap, na aku ndona eteacna wat mac nda aŋgɨna gargarap. Na aukna Aetta aukmo ainda mona mboprina.”
19 In 7.43Ri, Iudanaŋgepca an kamb mbaraca mina tumbun mbuniŋa titacatna. 20 In 7.20, na 8.48, na 8.52Ainda moca mina wɨtta gaindopatna, “Ŋeroŋ ŋgoreaca manap eacrenan, na ma ŋaŋaŋaorenan. Na kaina moca ne kour tɨkca mana kambmo waracrenan?” 21 Ŋap 94.9, na 146.8, na In 9.6-7, na 9.32-33Na ndeida gaindopatna, “Anna ŋeroŋapna ramootna kambca wanaiŋ. Na ŋeroŋ ŋgoreaca lamnɨac ŋgoreacna ramootta moi laŋa mona mɨn ki, a?”
Iudanaŋgepca Iesusmo ndorita puŋndamootta moatna
22 Na an mɨnna Raraŋ Aetaniacna mbembendeiana ra aniaca Ierusalemma larurinan. Na anna mina atua Raraŋ Aetaniacna Kacmo mana para tɨkna moca mina an ramo larapacatna. Na an mɨnna anna tik gagagau aniacna mɨn. 23 Up 3.11, na 5.12Ainda moca Iesusa ma Raraŋ Aetaniacna Kacna wuoc roumbna inikna Solomonna morina wacraetna inikca taŋrena. 24 Lk 22.67Ri, Iudanaŋgepca kɨpca manmo paria mina manmo, gaindopatna, “Tumbuitta tɨkca u aimo mbop garacna, u mandai ŋgoin? Na u an ramootta Raraŋ Aetaniaca babuca mbagɨrica kɨpca aimo mac nda aŋgɨna ramoot ecte, u aimo mbop garacna.”
25 In 3.2, na 4.26, na 5.36, na 10.38Karica Iesusa mina kambmo gainda nda rutica aindopatna, “Aku nenmo mbopatke, ne mba rɨpacri. Na aiŋira aku ndona Aetna i mbuŋa morinanna, anna nenmo wandacrina, aku mandai ŋgoin. 26 In 6.64, na 8.45-47, na 1 Io 4.6Na ne aukna sipsiparta tumbunna wanaiŋ tik, ainda moca ne mba rɨpacrena.” 27 In 8.47, na 10.3-4, na 10.14Na aukna sipsipara mina aukna kambca waracrenan, na aku minmo lamŋirena, na mina aukmo raŋgairena. 28 In 3.16, na 6.37-39, na 17.11-12, na 18.9Na aku minmo iarwar ndeacrena wat neaŋca, mina mba topitndai. Wanaiŋ ŋgoin. Na ramoot ianna minmo aukna para mba tɨkca aŋgɨitndai. 29 In 14.28, na 17.2, na 17.6Aukna Aetta minmo aukmo neaŋgatna. Na ma tamuŋ ŋgoin, na reikmo ma muruŋa kunda tamuŋ, tamuŋ ŋgoin. Ainda moca ramoot ianna minmo mana para tɨkca aŋgɨna mɨnna wanaiŋ. 30 In 17.11, na 17.22Na aukapa Aetta aŋga kabe niŋgik.
31 In 8.59Ri, Iudanaŋgepca an kambca waraca mina watur mac aŋgɨca mana rɨŋ menacna mori. 32 Karica Iesusa minmo gaindopatna, “Aku nenmo Aetna aiŋir laiŋga wandacatna. Na ne an aiŋirmo titocnanmo tit ndamŋica aukmo watur puŋga rɨŋ menacna morena?”
33 TN 24.16, na Mt 26.65, na In 5.18Ri, Iudanaŋgepca mana kambmo gainda rutica aindopatna, “Aia aiŋ laŋ ianna mba lamŋica unmo watur puŋga rɨŋ menacna mori, wanaiŋ. U ndomo Raraŋ Aetaniacna taup aŋgɨna more tik, anna mɨnɨŋna moca aia unmo watur puŋga rɨŋ menacna morena. Na u ramoot wanaiŋ niŋgik, na u ndomo Raraŋ Aetaniac ndoprenan.”
34 Ŋap 82.6Karica Iesusa mina kambmo gainda rutirinan, “Na nena Tɨp Wandɨkca Raraŋ Aetaniacna kam ianna gaindoprenan, ‘Aku aindoprina, “Ne toco ne Raraŋ Aetaniac.” ’ 35 Mt 5.18Na atua Raraŋ Aetaniaca meikramtaɨrmo an kamma wiwitiatnan, na ma aindopatna mina Raraŋ Aetaniac. Na kamma Raraŋ Aetaniacna Timbigta Kap ndeacrena kambca mba ŋgetrikirena. 36 In 3.17, na 5.17-18, na 6.27, na 9.35-37Na aukmo Aetta ndo larapacrinan, na ma aukmo mandaca aku gan tiacarpaikca kɨprinan. Ainda moca aku gaindop te, ‘Aku Raraŋ Aetaniacna Nuoc.’ Kaina moca ne aindopatna, ‘U Raraŋ Aetaniacna taup aŋgɨna morena’?
37 “Na aku ndona Aetna aiŋira mo ŋgocor te, ne aukna kambmo mba rɨpacitndai. 38 In 14.10-11Na aku mana aiŋira morenan. Aintik ne aukna kambmo rɨpacna kari te, ne auk morena aiŋirmo ne rɨpac. Ainda moca ne iroar landamŋi laiŋmo gainda aŋgɨna, Aetta aukap eacrenan, na aku Aetap eacrenan.”
39 Lk 4.30, na In 8.59Na mina manmo mac muoc utiŋna mori, na ma minmo iukaia mataŋgat.
40 In 1.28Karica Iesusa mac nda taŋga Iodan ocmo kataca mataŋgat. Na ma taŋga ŋgaua Ionna meikramtaɨrmo kɨtac pukca neaŋrena taup ndaruca, ma an ndeacri. 41 Na meikramtaɨr wɨtta man ndambuŋ nakɨprina. Na mina gaindopatna, “Gidik, Ionna ma ŋgagatrac ianna mba moca ndona kamma mo gagrana ŋgagatraca mba moatna, wanaiŋ. Na an kambca Ionna gan ramootmo mbopatnanna, anna gidik niŋgik.” 42 In 7.31Na an mɨnna Iesusa an ndeacri, meikramtaɨr wɨtta manmo rɨpacatna.

- Ion
- <
- 10
- >

10:4 In 10.27

10:6 In 16.25

10:8 Ier 23.1-2, na Esi 34.2-3

10:9 Ŋap 118.20, na In 14.6, na Epe 2.18

10:11 Ŋap 23.1, na Ais 40.11, na Esi 34.11-23, na In 15.13, na Ib 13.20, na 1 Pi 2.25, na KIEK 7.17

10:12 Sek 11.16-17, na Up 20.29

10:14 In 10.27, na 2 Ti 2.19

10:15 Mt 11.27, na Lk 10.22, na In 15.13, na 1 Io 3.16

10:16 Ais 56.8, na Esi 34.23, na 37.22-24, na In 11.52, na Epe 2.14, na 1 Pi 2.25

10:17 Ais 53.7-8, na 53.12, na Pil 2.8-9, na Ib 2.9

10:18 In 2.19, na 5.26, na 6.38, na 14.31, na 19.11, na Up 2.24, na 2.32

10:19 In 7.43

10:20 In 7.20, na 8.48, na 8.52

10:21 Ŋap 94.9, na 146.8, na In 9.6-7, na 9.32-33

10:23 Up 3.11, na 5.12

10:24 Lk 22.67

10:25 In 3.2, na 4.26, na 5.36, na 10.38

10:26 In 6.64, na 8.45-47, na 1 Io 4.6

10:27 In 8.47, na 10.3-4, na 10.14

10:28 In 3.16, na 6.37-39, na 17.11-12, na 18.9

10:29 In 14.28, na 17.2, na 17.6

10:30 In 17.11, na 17.22

10:31 In 8.59

10:33 TN 24.16, na Mt 26.65, na In 5.18

10:34 Ŋap 82.6

10:35 Mt 5.18

10:36 In 3.17, na 5.17-18, na 6.27, na 9.35-37

10:38 In 14.10-11

10:39 Lk 4.30, na In 8.59

10:40 In 1.28

10:42 In 7.31

© 2016 PBT