- Epesus
- <
- 1
- >

Pola Epesusnandmo tiratna timbiŋ rapar
Outna kam
Na gan timbiŋ raparna mɨnɨŋ gaind, Raraŋ Aetaniaca reikmo muruŋcamiŋmo Karaisna kaŋgaukca puninande, na anna gan tiacarpaiknanapa tamuŋna auŋnan. Te, Karaisa ma an reik muruŋcamiŋna paŋan ndeacnandet. Na u gan timbiŋ raparna sapta 1 wes 10na inikca wat. Na Raraŋ Aetaniaca ma ndo ŋgoinna meikramtaɨra moa ŋgepca, mina Karaisap gidikca mɨkca iro kabea eacnan.
Na gan timbiŋ raparna outna kamb tɨpmo, Pola Raraŋ Aetaniacna kadmaina kamb wɨt anikca mboprina, na anna meikramtaɨrmo muruŋa moi mina Karaisa rɨpaca, mina tumbunna tɨkca wiwit kabe ndarurina. Na Iesusna aiŋ mbuŋ tik, Raraŋ Aetaniaca meikramtaɨrmo mac nda aŋgɨrina. Na ma minmo Ŋeroŋ Ratta neaŋrina, na anna mana ŋgagatrac, ma minmo baburinanna reik laiŋga monandet. Na u gan timbiŋ raparna sapta 1 wes 14na inikca wat, ma an ndeacrenan. Na anna iŋmbaina timbiŋ raparna kamb tɨpca ma gaindoprinan, Iesusa rɨpacrena laiplacara Karaisap mɨk te, mina iroar inkara kabe ŋgoinna moca, mina Raraŋ Aetaniacna tɨpemb kirarira raŋgairaŋnande.
Na gan timbiŋ rapar mbuŋa Pola kamb rour puŋga meikramtaɨrmo mataua wandacrina, mina Karaisap mɨkrinan, na mina meikramtaɨrta wiwit kabea ndarurina. Na ma gaindoprina, Raraŋ Aetaniacna meikramtaɨr, mina tik umbum kabe, na Karaisa ma an tik umbumna paŋan. Na u gan timbiŋ raparna sapta 4 wes 1 taŋca wes 16na inikca wat, ma an ndeacrena. Na Raraŋ Aetaniacna meikramtaɨra kac ianna kirar toc, na Karaisa ma an kacna wit. Na u gan timbiŋ raparna sapta 2 wes 19 taŋca wes 22na inikca wat, ma anna eacrena. Na Raraŋ Aetaniacna meikramtaɨra mina meac ianna kirar toc, na Karaisa ma an meacna kaŋgaitna kirar toc. Na u gan timbiŋ raparna sapta 5 wes 22 taŋca wes 32na inikca wat te, ma an ndeacrena. Na gan timbiŋ rapar mbuŋa aia matau ŋgoinna watrena, an reik laiŋga Raraŋ Aetaniaca ndona meikramtaɨrmo monande.
Karais mbuŋ tik Raraŋ Aetaniaca aimo moca aia meikramtaɨr ŋgaib ndarurina
1
(1—3)
1 Up 18.19-21, na 19.1, na Ro 1.1, na 1.7, na 1 Ko 1.1, na Kol 1.1Aku Pol, aku Karais Iesusna up aŋgɨrena ramoot. Na Raraŋ Aetaniaca ma ndona toŋtoŋ mbuŋa aukmo larapacatna, na aku mana up aŋgɨrena ramootta larurina. Na ne Raraŋ Aetaniacna meikramtaɨra Epesus auŋ aniaca eacrenan, ne Karais Iesusmo matau ŋgoinna rɨpacrenanmo, aku gan timbiŋ rapara tirca neaŋga makɨpek. 2 2 Ko 1.2, na Gal 1.3, na Kol 1.2, na Ta 1.4Na aina Aet Raraŋ Aetaniacapa Kacoot Iesus Karaisa, nenmo kadmaica nena iroar inkarmo moi wewettaca laŋ ndeacnandet.
Karais mbuŋ tik Raraŋ Aetaniaca aimo tamuŋna auŋna reik laiŋga muruŋa neaŋrina
3 Epe 2.6Aintik aia Raraŋ Aetaniacna imo aŋgɨ ŋgepraŋ, na ma Raraŋ Aetaniac, na ma aina Kacoot Iesus Karaisna Aet. Na Karais mbuŋ tik, ma aina ŋerŋgaurmo otacna moca, ma aimo tamuŋna auŋna reik laiŋ laiŋga, muruŋcamiŋa neaŋrinan. 4 In 15.16, na 17.24, na Ro 8.28, na Epe 5.27, na Kol 1.22, na 2 Te 2.13, na 2 Ti 1.9, na Ie 2.5, na 1 Pi 2.20Na atu ŋgoinna Raraŋ Aetaniaca gan tiacarpaikca mo ŋgocor ndeacri, ma aimo larapaca aia Karaisap mɨkrenan, te, aia rat ndeacnandet, na aia meikramtaɨr wandoik laiŋ ndeaca, mana lamnɨac ŋgoutta mitkar kocor. 5 In 1.12, na Ro 8.29-30, na 2 Ko 6.18, na Gal 4.5Na atu ŋgoinna ma aimo mamatŋi ŋgoinap tik, ma aimo larapacatna, na aimo mac nda aŋgɨna aiŋa Iesus Karaisa morinan mbuŋa aia mana mombonik tarunande. Na mana iro toŋtoŋ mbuŋa Raraŋ Aetaniaca ainda moatna. 6 Mt 3.17, na In 3.35, na Ro 3.24, na 5.15, na Kol 1.13Na an mooŋnuoca ma matŋirinan ŋgoinna i mbuŋ tik, Raraŋ Aetaniaca ma aimo kakadmai ŋgoin. Aintik aia mana kakadmai aniacna lamŋina moca, aia Raraŋ Aetaniacna i aniacmo aŋgɨ ŋgepraŋ.
7 Up 20.28, na Epe 2.7, na Kol 1.14, na 1.20, na Ib 9.12, na 1 Pi 1.18-19Na Raraŋ Aetaniacna kakadmaica mɨnna tɨkri. Na Karaisa menacatke, aimo mac nda oikri, na mana racaindpaik mbuŋa Raraŋ Aetaniaca aina tɨpemb ŋgorikta makukarmo muruŋcamiŋa moa kecamariri. 8 Na ma ndona kakadmai aniacmo, aimo muruŋcamiŋa neaŋgatna, ri, ma aimo kaina iroar laiŋapa landamŋiar laiŋmo ma aimo neaŋrinan. 9 Ro 16.25, na Epe 3.4, na 3.9-11, na Kol 1.26, na 2 Ti 1.9Na atua Raraŋ Aetaniaca ma Karaisna aiŋ mbuŋa mona reaca ma lamŋica eacrena. Ainda moca mana an iroa ma iŋgoroca eacrena, na mandeaca ma aimo an iromo wandacrina. 10 1 Ko 3.22-23, na Gal 4.4, na Pil 2.9-10, na Kol 1.16, na 1.20, na Ib 1.2, na 1 Pi 1.20Na an reaca ma monanna anna gaind, ma an reacmo tiŋara moca taŋ, taŋi, ma ndo larapacatna ra laru te, ma gan tiacarpaikapa tamuŋna auŋna reikmo Karaisna kaŋgaukca puninandet. Te, Karaisa an reikmo muruŋcamiŋa ma anna paŋanna wɨtɨkca eacnandet.
11 Ro 8.17, na 8.28-29, na Kol 1.12, na Ta 3.7, na Ie 2.5, na 1 Pi 1.4Na Raraŋ Aetaniac, ma ndona toŋtoŋapa mana iroa raŋgairenan, na ma reikmo muruŋcamiŋa moca larurena. Na Karais mbuŋ tik, ma atua aimo Iudanandmo larapaca aia manap mɨkca mana wiwitna meikramtaɨr koind tarurinan. 12 Na aia Iudana wiwitnanna, aia out ŋgoinna Karaisa rɨpaca mana lambirena. Aintik aia Raraŋ Aetaniacna i aniacmo memetmbaca aŋgɨ ŋgepraŋnandet.
13 2 Ko 1.22, na 6.7, na Epe 4.30, na Kol 1.4-6Na ne toco Iudana meikramtaɨr wanaiŋmo, ne toco kam gidikmo waracrina. Na anna an kam wembaŋ laŋa, Raraŋ Aetaniaca nenmo mac nda aŋgɨrinan. Aintik ne Karaismo rɨpacrina. Ainda moca ne Karaisap mɨkrina, na ma baburina Ŋeroŋ Ratta, ma anna raŋgaica nenmo neaŋrina. Na an ŋgagatraca nenmo wandacrina, ne mana wiwitna meikramtaɨr koind. 14 Lk 21.28, na Ro 8.23, na 2 Ko 1.22, na 1 Pi 2.9Ainda moca aia lamŋirinan, aia Ŋeroŋ Ratmo aŋgɨrina. Na iŋmbaia ai toco kabena reik laiŋga, muruŋcamiŋa Raraŋ Aetaniaca ndona meikramtaɨrmo babuca neaŋ ndoprinanna, aia aŋgɨnandet. Na aia an reik aŋgɨna lambirenan, na an mɨnna Raraŋ Aetaniaca aimo mac nda oik te, aia mana mombonik toc ndarunandet. Te, an aiŋir gagrarca ma morinanna, aia an ndamŋica mana i aniacmo aŋgɨ ŋgepnandet.
Pola ma Raraŋ Aetaniacmo mbendeica ma Epesusnanmo iro landamŋiar laiŋ neaŋna
15 Kol 1.4Na aku waracrina kamma ne Kacoot Iesusmo matau ŋgoinna rɨpacrena, ainda moca ne ndorita mamatŋimo, Raraŋ Aetaniacna meikramtaɨrmo muruŋcamiŋa neaŋrena. 16 Pil 1.3-4, na Kol 1.3, na 1 Te 1.2Na memetmbaca aku mbendeirenanna, memetmbaca aku nenmo lamŋirenan, na aku Raraŋ Aetaniacmo kam laŋ neaŋrena. 17 Kol 1.9Ainda moca aku aina Raraŋ Aetaniacmo mbendeirenan, na ma aina Kacoot Iesus Karaisna Raraŋ Aetaniac. Na ma Aet aniac, na ma gargarapa memetacna tac aniacap eacrenan. Na aku mbendeica mana kamna mɨnɨŋa lamŋina mori, ma nemo iroar laiŋga neaŋnandet. Te, ne manmo matau ŋgoinna lamŋiraŋnandet. 18 Up 26.18, na Epe 2.12, na 4.4, na Kol 1.12Na aku toŋgorinanna, ma nena iroarmo tiŋar laiŋga mo, te, ne matau lamŋina, an reikca ma nenmo garacrinanna, ne aŋgɨnandet, na an reikta moca ne anna lambica eacrenan. Ainda moca ne an reik laiŋ laiŋta ndamŋina, na an reikca Raraŋ Aetaniaca morinanna, anna aia mana meikramtaɨrtan. 19 Epe 3.7, na Kol 1.11, na 1.29, na 2.12Te, ne gaind ndamŋinandet, an mana gargara ma memetmbaca aia manmo rɨpacrena meikramtaɨrmo otacrenan, na anna bagaraniac ŋgoin. Na mana gargara aia ŋganŋgɨna mɨnna wanaiŋ. Na mana an gargar aniaca aimo aiŋa morenan. 20 Ŋap 110.1, na 2 Ko 13.4, na Kol 1.16, na 2.10-12, na 3.1, na Ib 1.3Na ma ndo ŋgaua Karaisap aiŋa morinan. Na Raraŋ Aetaniacna gargar mbuŋa Karaisa menacrinanna, ma manmo moa mac nda ŋgeprinan. Ri, manmo tamuŋna auŋa aŋgɨca taŋga ma mana par umbaia mbiracatna. 21 Ro 8.38, na Pil 2.9-10, na Kol 2.10, na 2.15, na Ib 1.4Ainda moca Karaisa ma titocna ŋerŋgaurapa, ramtaɨr paŋaindapa, gan tiacarpaikna ramtaɨr paŋaindapa, an gargarapna reikap, ma minmo muruŋcamiŋmo tamuŋ ŋgoin ndeacrenan. Na mandeacna mɨnapa, iŋmbaiap, an ramtaɨr mina irembapnanmo, ma minmo tamuŋ ŋgoinna eacraŋnandet. 22 Ŋap 8.6, na Mt 28.18, na Kol 1.18, na Ib 2.7 Kol 1.18Ainda moca Raraŋ Aetaniaca reikmo muruŋcamiŋa Karaisna kaŋgaukca tɨkrinan, na mana reikmo ma muruŋcamiŋa paŋanna wɨtɨkrinan, na an tɨpna kirara ma Iesusna rɨtɨpaikta meikramtaɨrta tumnambta paŋan ndeacrenan. 23 Ro 12.5, na Epe 4.10, na 4.15, na Kol 2.9, na 3.11Na Iesusna rɨtɨpaikta meikramtaɨrta tumbuna, anna Karaisna tik. Na ma reikmo muruŋcamiŋna inikca eacrenan, na ma minmo mɨnna tɨkrinan. Na mana Iesusna rɨtɨpaikta meikramtaɨrta tumnambmo, ma mɨn ŋgoinna tɨkrinan.

- Epesus
- <
- 1
- >

1:1 Up 18.19-21, na 19.1, na Ro 1.1, na 1.7, na 1 Ko 1.1, na Kol 1.1

1:2 2 Ko 1.2, na Gal 1.3, na Kol 1.2, na Ta 1.4

1:3 Epe 2.6

1:4 In 15.16, na 17.24, na Ro 8.28, na Epe 5.27, na Kol 1.22, na 2 Te 2.13, na 2 Ti 1.9, na Ie 2.5, na 1 Pi 2.20

1:5 In 1.12, na Ro 8.29-30, na 2 Ko 6.18, na Gal 4.5

1:6 Mt 3.17, na In 3.35, na Ro 3.24, na 5.15, na Kol 1.13

1:7 Up 20.28, na Epe 2.7, na Kol 1.14, na 1.20, na Ib 9.12, na 1 Pi 1.18-19

1:9 Ro 16.25, na Epe 3.4, na 3.9-11, na Kol 1.26, na 2 Ti 1.9

1:10 1 Ko 3.22-23, na Gal 4.4, na Pil 2.9-10, na Kol 1.16, na 1.20, na Ib 1.2, na 1 Pi 1.20

1:11 Ro 8.17, na 8.28-29, na Kol 1.12, na Ta 3.7, na Ie 2.5, na 1 Pi 1.4

1:13 2 Ko 1.22, na 6.7, na Epe 4.30, na Kol 1.4-6

1:14 Lk 21.28, na Ro 8.23, na 2 Ko 1.22, na 1 Pi 2.9

1:15 Kol 1.4

1:16 Pil 1.3-4, na Kol 1.3, na 1 Te 1.2

1:17 Kol 1.9

1:18 Up 26.18, na Epe 2.12, na 4.4, na Kol 1.12

1:19 Epe 3.7, na Kol 1.11, na 1.29, na 2.12

1:20 Ŋap 110.1, na 2 Ko 13.4, na Kol 1.16, na 2.10-12, na 3.1, na Ib 1.3

1:21 Ro 8.38, na Pil 2.9-10, na Kol 2.10, na 2.15, na Ib 1.4

1:22 Ŋap 8.6, na Mt 28.18, na Kol 1.18, na Ib 2.7

1:22 Kol 1.18

1:23 Ro 12.5, na Epe 4.10, na 4.15, na Kol 2.9, na 3.11

© 2016 PBT